OpenLLM-France/wikimedia huggingface dataset:
# Konstanza I.a Siziliakoa

Konstanza I.a Siziliakoa, Hauteville leinukoa, 1154ko azaroak 2an jaioa, Roger II.a Siziliakoa normandiar erregearen hil ondorengo alaba izan zen. 1198ko otsailean hil zen.
Bere iloba Gilen II.a Siziliakoak, Henrike Hohenstaufen Germaniako Erromatar Inperio Santuko printzea eta Frederiko I.a Bizargorri enperadorearen semeari eskaintzen dio ezkontzeko, 1186an. Bere iloba, 1189an, behar baino goizago eta seme-alabarik izan gabe hil izanak, Siziliako erresuma, oinordekotza arazo larrietan uzten du, Germaniako Erromatar Inperio Santuak erresumaren oinordekotza aldarrikatzen baitu, Konstanzaren ezkontzaren ondorioz, hau, Tankredo Leccekoa normandiar hautagaiak preso hartzen duelarik, Palermon errege koroatua izan zena 1190 hasieran. Salernon harrapatua, Palermora eramaten dute, eta, ondoren, Napolira, bere senar Henrikek askatu aurretik, Tankredo garaitu zuena eta 1194ko abenduak 25ean koroatua izan zena. Konstanza, orduan, Siziliako erregina bihurtu zen. Ezin izan zuen uharteko aberastasunen arpilaketa eragotzi germaniar tropen aldetik, ezta bere senarrak normandiar nobleziaganako egin zuen errepresio gogorra ere, Henrike 1197an hil ondoren, erresuman ezarritako zenbait jauntxo germaniar kanporatzen dituen arren. Beranduago Siziliako errege izango den Frederiko II.a Hohenstaufenen ama, stupor mundia, bere senarra hil eta gutxira hil zen, 1198ko azaroak 27an.
# Konstituzio plaza (argipena)

Konstituzio plaza izena duten hainbat plaza daude:

## Euskal Herrian

* Konstituzio plaza, Gipuzkoako hiriburu Donostiako Plaza Berria, Parte Zaharrean.
* Konstituzio plaza, Arabako hiriburu Gasteizko Pilar auzoan.

## Munduan

* Konstituzio plaza, Mexikoko hiriburu Mexiko Hirian.
* Konstituzio plaza, Argentinako hiriburu Buenos Airesen.
* Konstituzio plaza, Txileko hiriburu Santiagon.
# Konstituzio plaza (Mexiko Hiria)

    Artikulu hau Mexiko Hiriko plazari buruzkoa da; beste esanahietarako, ikus «Konstituzio plaza (argipena)».
Konstituzio plaza (gaztelaniaz: Plaza de la Constitución) Mexikoko Mexiko Hirian dagoen enparantza bat da. Hiri honetako enparantza nagusia da, herri hizkeran Zokaloa (El Zócalo) izenez deitua delarik.
Aldameneko kale eta etorbideekin batera 46.800 m²-ko azalera du (195 m x 240 m). Izena aldiz, 1812ko Espainiako Konstituziotik datorkio. Mexiko Hiriko Hirigune Historikoaren bihotz-bihotzean dago, Cuauhtémoc barrutiaren barnean.
Enparantza honetan hainbat eraikin nabarmen daude, esate baterako: Mexikoko Jauregi Nazionala edota Mexiko Hiriko katedrala.
XVI. mendearen hasieran Alonso García Bravo espainiar konkistatzaileak Tenochtitlan uhartea zetzan eremuan lehenbiziko aldiz eraiki zuen. Ondorengo mendeetan zehar hainbat zaharberritze eta eraldakuntza jasan izan dituelarik.

## Iruditegia

* Ekialdeko ikuspegia eta Mexikoko Jauregi Nazionala.
* Ikuspegi panoramikoa.
* Mexiko Hiriko katedrala.
* Mexikar banderaren igoera.

## Kanpo estekak

* Datuak: Q1348507
* Multimedia: Plaza de la Constitución (Mexico City) / Q1348507
# Konstituzio-kontrakotasuneko errekurtso

Konstituzio-kontrakotasuneko errekurtsoa lege, lege-indarra duten arau-xedapen edo egintzen aurka modu ofizialean argitaratzen diren egunetik aurrera aurkez daitekeen errekurtsoa da. Konstituzio-kontrakotasuneko errekurtsoa aurkez daiteke autonomia-estatutuen nahiz Estatuko beste edozein legeren aurka ez ezik, Estatuak edo autonomi erkidegoek lege-indarra emandako arau-xedapenen aurka, nazioarteko itunen aurka eta ganbarek emandako erregelamenduen aurka ere. Espainian konstituzioaren 161. eta 162. artikuluek arautzen dute.

## Erreferentziak

* ↑ Euskalterm: [Hiztegi terminologikoa] [2014]

## Kanpo estekak

* Datuak: Q28517960
# Konstituzio Plaza (Málaga)

Konstituzio Plaza Malagako plaza bat da, hiriko Centro barrutian dagoena.
Plaza Nagusi zaharra da, hiriko Erdigune Historikoaren erdian dagoena, XV. mendetik hiriko gune politiko eta publikorik garrantzitsuena izan dena.
Nazariar garaian jada bazen plaza nagusi bat, Lau Kaleen Plaza edo Plaza Publikoa bezala ezagutua. 1812an jaso zuen Konstituzio Plaza izena, historiaren igaroan etenik gabe izenez aldatu zen arren: Askatasunarena, Errepublika Federalarena, Apirilak 14koa eta José Antonio Primo de Riverarena, demokraziara iritsi arte, non berriz Konstituzio Plaza izena jasotzen duen.
XIX. mendean, desamortizazioarekin, aldaketa batzuk jasan zituen. Zenbait eraikin bota ziren eta Pasaje de Heredia eta Pasaje Chinitas bezalako merkataritza galeriadun etxeak eraiki ziren. Plazan, antzina, Malagako udala (1869 arte), Korregidorearen etxea, gartzela eta Audientzia egon ziren.
Plazaren inguruan dauden eraikinen artean Jesuiten Antzinako Eskola eta Kontsulatuaren Etxea nabarmentzen dira. 2003an plaza eta ondoan duen Marqués de Larios kalea peatoientzako eraberritu ziren, eta bertan birkokatu zuen Fuente de Génova iturria.

## Kanpo estekak

* Datuak: Q9060974
* Multimedia: Plaza de la Constitución, Málaga / Q9060974
# Konstituzio parkea (Barañain)

Konstituzio parkea Nafarroako Barañain udalerrian dagoen parke bat da.

## Parkea

Konstituzio Parkea Barañain udalerriko gune berde zabala da, aisialdirako tokia, batik bat eguraldi ona etortzen denean. Barañaindarrek primeran pasatzen dute bertan.
Parkeko lorategiek eta oinezkoentzako ibilbideek osagarri bikaina daukate, primerako erakargarria, parke bukaerako lakua hain zuzen ere. Lakuak erdialdean irla bat dauka, eta baita begiratoki zabala ere. Ingurune hau sarritan erabili ohi da herriko festetako ikuskizunen eta abuztuko “Musika gauak” zikloaren barneko kontzertuen eszenatoki bezala, aire librean edozein jarduera egiteko anfiteatro natural aproposa eskaintzen baitu.
* Parkea.
* Aintzira.
* % 0,7aren monumentua, herrialdeen arteko elkartasuna.
* Kuboa.

## Kanpo estekak

* Datuak: Q22667681
* Multimedia: Parque de la Constitución, Barañain / Q22667681
# Jupiter Island (Florida)

Jupiter Island Floridako herri bat da. Martin konderrian kokatua dago. 2010ean 850 biztanle zituen, 9,3 kilometro koadrotan banatuta.

## Ikus, gainera

* Martin konderria

## Kanpo estekak

* Datuak: Q2154628
* Multimedia: Jupiter Island, Florida / Q2154628
# Juprelle

Juprelle, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 9.040 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q914102
* Multimedia: Juprelle / Q914102
# Jupânești

Jupânești Errumaniako udalerri bat da, Gorj konderrian. 1.854 biztanle ditu, 57,24 kilometro koadroko azaleran banatuta.

## Herriak

Udalerrian honako herriak daude:
Jupânești $^{(en)}$ Boia $^{(en)}$ Pârâu Boia $^{(en)}$ Vidin $^{(en)}$ Vierșani $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724890
# Jupp Heynckes

Josef "Jupp" Heynckes (Mönchengladbach, 1945eko maiatzaren 9-) Alemaniako futbolari ohi eta entrenatzailea da.
Alemaniako futbol selekzio nazionalarentzat 39 aldiz aritu zituen, 14 gol eta 1972ko Eurokopa eta 1974ko Munduko Futbol Txapelketa lortuz.

## Kanpo estekak

* Datuak: Q152107
* Multimedia: Jupp Heynckes / Q152107
# Jupiter bero

Jupiter bero bat, pegasoar planeta edo pegasidio ere deitua, Jupiterren antzeko masa (1,9x10$^{27}$) edo handiagoa duen exoplaneta mota bat da, baina gure eguzki sisteman gertatzen denaren ordez, non Jupiterrek eguzkiaren inguruan 5 unitate astronomikoko distantziara orbitatzen duen, Jupiter bero motako planetek euren izarraren inguruan 100 aldiz hurbilago orbitatzen dute (0,05 unitate astronomiko). Jupiter bero bat bere izarretik Merkurio gure eguzkitik baino zortzi aldiz hurbilago dago.
Mota honetako planeten existentzia 1925ean proposatu zuen Otto Struvek, nork izar amaren abiadura erradialaren erabilera ere proposatu zuen detekzio metodo baliagarri bezala.

## Ezaugarriak

Jupiter bero motako planetek honako ezaugarri komunak dituzte:
* Bere izarraren aurrean igarotze bat ikusteko aukera urrunagoko orbitak dituzten planeten kasuan baino handiagoa da.
* Eguzkiaren eragin maila altua dela eta, euren dentsitatea beste kasu batzuetan baino txikiagoa da.
* Guztietan migrazio planetarioa gertatu dela uste da, izarretik hain gertu ez bait luke masa horretako planeta bat eratzeko haina material egon behar.
* Guztiek dute eszentrikotasun txikiko orbita, euren orbitek, librazio prozesuaren bidez, biribilak izateko joera baitute. Honek, planetak bere errotazio bere orbita periodoarekin bateratzea ere eragiten du (errotazio sinkronoa)

## Kanpo estekak

* Datuak: Q382979
* Multimedia: Hot Jupiters / Q382979
# Jupiterren sateliteak

Jupiterren 79 satelite natural ezagutzen dira.
Jupiterren aurkitu ziren lehenengo sateliteak lau handienak izan ziren: Io, Europa, Ganimede eta Calisto. Galileo astronomoak aurkitu zituen 1610ean. Ilargiaz kanpo, planeta baten satelite bat behatzen zen lehenengo aldia izan zen. Izenak greziar mitologiagatik datozkie, nahiz eta hasiera batean Galileok zenbaki erromatarrekin izendatu zituen Jupiterrekiko distantziaren arabera. Ilargia baino handiagoak dira (Europa ezik, gutxigatik), Ganimede izanik eguzki-sistemako sateliterik handiena.
1979an Voyager 1 espazio-ontziak barnerago dauden hiru satelite aurkitu zituen, satelite ezagun kopurua 16tan utziz. 1999 arte ez zen aurkikuntza berririk egin. Ordutik hona, ordea, beste 47 satelite txiki aurkitu dira, gehienak oso txikiak eta orbita oso eszentrikotan. Batez beste 3 km-ko diametroa dute. Satelite txiki hauek asteroide edo kometa izandakoak direla uste da.
Sateliteak hainbat taldetan sailkatzen dira:

## Sateliteen taula

Hurrengo taulan Jupiterren 63 satelite ezagunak sailkatzen dira, orbita erradioaren arabera.

## Kanpo estekak

* Datuak: Q1946
* Multimedia: Moons of Jupiter / Q1946
# Jupiá (Santa Catarina)

Jupiá Brasilgo udalerri bat da, Santa Catarina estatuan kokatua. 2.546 biztanle ditu 92,055 km²ko eremuan.

## Ikus, gainera

* Santa Catarina

## Kanpo estekak

* Datuak: Q664255
* Multimedia: Jupiá (Santa Catarina) / Q664255
# Jupiter Inlet Colony (Florida)

Jupiter Inlet Colony Floridako herri bat da. Palm Beach konderrian kokatua dago. 2010ean 421 biztanle zituen, 0,6 kilometro koadrotan banatuta.

## Ikus, gainera

* Palm Beach konderria

## Kanpo estekak

* Datuak: Q2036793
* Multimedia: Jupiter Inlet Colony, Florida / Q2036793
# Jupiterren eraztunak

1979 urtean Voyager 1 espazio-ontziak Jupiterren eraztunak aurkitu zituen. Eraztun nagusiak 6500 km-ko zabalera du, planetaren erditik 120.000 km-ra orbitatzen du eta bere lodiera kilometro gutxi batzutakoa besterik ez da. Voyager 1 eta 2 eta Galileo espazio-ontziek bakarrik ikusi izan dituzte, oso meheak baitira lurretik ikusi ahal izateko.
Eraztunak hautsez osatuak daude, satelite hurbiletatik jaurtitakoak meteoritoen talken eraginez. Eraztun nagusiko partikulak Metis eta Adrastea sateliteetatik datoz, eta kanporago dagoen Gossamer eraztunarenak Amaltea eta Thebetik.
| Izena | Jupiterren zentrura distantzia (km) | Zabalera (km) |
| Halo eraztuna | 100.000-122.800 | 22.800 |
| Eraztun nagusia | 122.800-129.200 | 6.400 |
| Gossamer eraztuna | 129.200-241.200 | 85.000 |
# Koloragarri

Koloragarria termino orokorra da eta kolorea emateko edozein sustantzia kimikoari deritzo, bai ehungintzan, bai industria kosmetikoan, bai elikagaienindustrian ere .
Koloragarriak antzinatik erabiliak izan dira eta horretarako landareetatik, mineraletatik eta animalietatik eratorriko hainbat materia erabili izan dira.

## Erreferentziak

* ↑ Euskalterm: [Hiztegi terminologikoa] [2002], [Papergintza, Ingurumen-kimika eta Paper-pasta Hiztegia] [2012], [Elikagaigintza Hiztegia] [2015], [Zeramika Hiztegia] [2016] eta [Beiragintza Hiztegia] [2021]

## Kanpo estekak

* Datuak: Q911922
# Kolonowskie udalerria

Kolonowskie ( (Audio·info)) Poloniako Opoleko voivoderriko landa-hiri udalerri bat da, Strzelce barrutian kokatuta. 83,57 km²ko azalera du eta 2017ko datuen arabera 5923 biztanle zituen.

## Kanpo estekak

* Udalaren webgunea
* Datuak: Q2723411
* Multimedia: Gmina Kolonowskie / Q2723411
ieaOpoleko voivoderriko udalerriak :
# Kolore-arkatz

Kolore-arkatza pigmentuzko mina batez osatutako arte-materiala da, zurezko zorro zilindriko baten barruan sartuta. Grafitozko eta egur ikatz-arkatzez ez bezala, kolore-arkatz mina argizari edo olio-oinarriz egina dago, zeinak pigmentu, gehigarri eta aglutinatzaile proportzio desberdinak dituena. Minak uretan disolbagarriak (akuarela) dituzten arkatzak eta pastel arkatzak ere egiten dira, baita minatakoetarako kolore-minak ere.

## Erreferentziak

* ↑ How It's Made: Colored Pencils. HowStuffWorks, Inc.

## Kanpo estekak

* Datuak: Q1783255
* Multimedia: Colored pencils / Q1783255
# Koloratura

Koloratura (italieratik coloratura) ahots lirikoak segidako nota lasterrak jarraian kantatzeko ahalmena da. Koloratura melismatikoa izaten da, hau da, koloraturan, hitz baten bokala hainbat nota jarraituri zabaltzen da.
Koloratura, bel canto teknikaren hiru adierazleetako bat da. Horregatik, edozein ahots motak egin beharrekoa izaten da. Baina, hala ere, koloratura sopranoaren ahotserako musikan askoz gehiago erabiltzen da.

## Historia

Koloratura ohiko baliabideak zen musika barrokoan. Elizako musika zein operako izarrak nabarmentzeko erabiltzen zen, prima donna eta castratiak. Johann Sebastian Bach bezalako konposatzaileentzako kantari ideala, trebezia instrumentala zuen kantaria zen, eta honek, ahots tesitura guztian koloraturak egitea esan nahi zuen.
Garai klasikoan, koloraturak, birtuosismo bokalaren modu bakarra izateari uzten dio, eta hitz egindako ahotsarengandik hurbilago dagoen kantuarekin existitzen da. Wolfgang Amadeus Mozarten singspielean, koloraturazko aria klasikoa, herri kantutik eratorritako formekin existitzen da aldi berean.
Rossini, Donizetti eta Belliniren operetan, koloratura muturrera eramaten da, zabaleran azkartasunean eta bizitasunean. Garapen hori, Alemanian Richard Wagner bezalako konposatzaileek oso azalekotzat jo zuten. Baina, Rossiniren operetako koloratura, egoera animiko baten adierazpena da beti. Koloraturaren gailurra, Rossiniren Sevillako Bizargina opera da.
Koloratura eta bel cantoaren irakasle eta teoriko garrantzitsuena Manuel Patricio Rodriguez Garcia baritonoa izan zen. 1840 eta 1847an, Parisen, bi zatitan banatutako kantuaren gidaliburu bat argitaratu zuen, non, bel cantoaren teknikak laburtu eta nota errepikapenen bidez koloratura bizi bat hartzeko modu bat deskribatzen dituen.
XIX. mendeko bigarren erdiko operan, koloratura, bereziki, emakumeen paper dramatikoetan agertzen zen, Verdiren La Traviata operako Violeta kasu. Bitartean, Rossiniren erako koloraturazko tenorea spinto tenoreagatik aldatua da, potentzia handiko ahots bat, baina mugimendu biziak egiteko gai ez dena. Garapen hau opera kantu guztian egiten da Richard Wagnerren eta verismoaren operekin.
Egun, koloraturazko kantuak, Claudio Monteverditik Rossinirainoko konposaketekin bizirik iraun du. Baina, egungo konposaketetan, egungo konposatzaileek ez dute teknika hau euren konposaketetan modu naturalean barneratzeko modurik aurkitu.

## Kanpo estekak

* Datuak: Q898783
# Kolore karga

Fisikan kolore karga quarkek eta gluoiek duten propietate bat da, partikula hauen elkarreragin nuklear indartsuarekin lotuta dagoena kromodinamika kuantikoaren (QCD) testuinguruan. Honek badu parekotasuna partikulen karga elektrikoaren kontzeptuarekin, baina QCDaren zailtasun matematikoen ondorioz diferentzia tekniko ugari daude bi kontzeptuen artean. Quarken eta gluoien "kolorea"k ez du ikusmenaren bidez nabari daitekeen kolorearekin inongo zerikusirik, baizik eta izen apetatsu bat dela nukleo atomikoaren tamaina baino distantzia handiagoetara ia nabaritu ere egiten ez den propietate batentzat. "Kolore" hitza, deskribatzen duen propietateak hiru itxura izatetik dator (kolore primarioen parekoak) karga elektromagnetikoaren itxura bakarrarekin gertatzen ez den bezala.
Quarken existentzia 1964an proposatu eta denbora gutxira Oscar W. Greenbergek kolore karga kontzeptua proposatu zuen quarkak beste era batera berdinak ziren egoeran hadroi batzuren barnean nola existitu zitezkeen Pauliren bazterketa printzipioa betetzen zuten aldi berean azaltzeko. Kontzeptua erabilgarria izan zen. Kromodinamika kuantikoa garatzen aritu da 1970eko hamarkadatik eta osagai garrantzitsu bat da partikulen fisikako eredu estandarrean.

## Gorria, urdina eta berdea

Quark baten kolore kargak hiru balio ezberdin izan ditzake: "gorria", "berdea" edo "urdina", eta antiquark batek hiru "antikolore" ezberdin izan ditzake, batzuetan "antigorri", "antiberde" eta "antiurdin" deituak (noiz behinka zian, magenta eta horiz irudikatuak). Gluoiak kolore/antikolore pare baten konbinaketak direla ere esan daiteke: adibidez gorri/antiberdea, eta horrek osatzen du bere kolore karga.

## Kanpo estekak

* Datuak: Q380528
* Multimedia: Quantum chromodynamics / Q380528
# Ken Hashikawa

Ken Hashikawa (1970eko maiatzaren 8a), japoniar txirrindulari ohia da. Motorola taldean hasi zen eta gero Tonissteinner-Saxon talde belgikarrean ibili zen urte askoz. Bere ibilbidearen azken urteak japonian eman zituen.

## Palmaresa

1995
Japoniako Txapelketa

## Kanpo estekak

* Datuak: Q1738609
* Multimedia: Ken Hashikawa / Q1738609
# Ken Ishikawa

Ken Ishikawa (japonieraz: 石川 研, 1970eko otsailaren 6a - ) Japoniako futbolari ohia da.
Hainbat futbol taldetan jokatu du, esaterako Nagoya Grampus Eight, Vegalta Sendai, Mito HollyHock eta JEF United Ichihara.

## Kanpo estekak

* (Japonieraz) J.League Data Site
* Datuak: Q3248099
# Ken Caryl (Colorado)

Ken Caryl Ameriketako Estatu Batuetako erroldak esleitutako leku bat da. Jefferson konderrian dago, Colorado estatuan. 33.811 biztanle ditu, 25,196853 kilometro koadroko azaleran banatuta.

## Ikus, gainera

* Jefferson konderria

## Kanpo estekak

* Datuak: Q1680702
* Multimedia: Ken Caryl, Colorado / Q1680702
# Ken Catchpole

Kenneth William Catchpole (Paddington, Sydney, 1939ko ekainaren 21a - Sydney, 2017ko abenduaren 21a) australiar errugbilaria izan zen, uztartze-erdilari moduan aritu zera.
# Ken Hensley

Kenneth William David Hensley (Londres, 1945eko abuztuaren 24a - Agost, 2020ko azaroaren 4a) ingeles musikari, abeslari, egile abeslari eta ekoizlea izan zen. 1965ean The Gods taldea sortu zuen. Paul Newton, Greg Lake, Lee Kerslake eta John Glascockek ere jotzen zuten taldean. 1969an Newtonek Spice taldearekin bat egitako eskatu zion eta 1970an Uriah Heep taldea berrizendatu zuten. 1980ra arte egon zen taldean eta hamar disko grabatu zituen haiekin.

## Diskografia
### Bakarka

* Proud Words on a Dusty Shelf (1973) - AUS #57
* Eager to Please (1975)
* Free Spirit (1980)
* The Best of Ken Hensley (1990)
* From Time to Time (1994)
* A Glimpse of Glory (1999)
* Ken Hensley Anthology (bilduma, 2000)
* Running Blind (2002)
* The Last Dance (2003)
* The Wizard's Diary Vol. 1 (bilduma, CD/DVD, 2004)
* Cold Autumn Sunday (2005)
* Elements – Anthology 1968 To 2005 (bilduma, 2006)
* Inside the Mystery (bilduma, 2006)
* Blood on the Highway (2007)
* Live Fire (DVD, 2007)
* Blood on the Highway – Release Concert (DVD, 2008)
* Love & Other Mysteries (2012ko maiatza)
* Live Tales (zuzenean, 2013ko apirila)
* Rare & Timeless (bilduma, 2018)

### Uriah Heepekin

* ...Very 'Eavy ...Very 'Umble (1970)
* Salisbury (1971)
* Look at Yourself (1971)
* Demons and Wizards (1972)
* The Magician's Birthday (1972)
* Uriah Heep Live (zuzenean, 1973)
* Sweet Freedom (1973)
* Wonderworld (1974)
* Return to Fantasy (1975)
* The Best of Uriah Heep (bilduma, 1975)
* High and Mighty (1976)
* Firefly (1977)
* Innocent Victim (1977)
* Fallen Angel (1978)
* Conquest (1980)
* Live at Shepperton '74 (zuzenean, 1986)
* Live in Europe 1979 (zuzenean, 1986)
* Still 'Eavy Still Proud (bilduma, 1990)
* Rarities From The Bronze Age (bilduma, 1991)
* The Lansdowne Tapes (1993)
* A Time of Revelation (1996)
* Live in San Diego 1974 (zuzenean, 1997)
* The Magician's Birthday Party (zuzenean, 2002)
* Chapter & Verse – The Uriah Heep Story (bilduma, 2005)

### The Godsekin

* Genesis (1968)
* To Samuel A Son (1969)
* The Gods Featuring Ken Hensley (1976)

### Head Machinerekin

* Orgasm (1969)

### Toe Fatekin

* Toe Fat (1970)

### Weedekin

* Weed...! (1971)

### Blackfootekin

* Siogo (1983)
* Vertical Smiles (1984)
* KBFH Presents Blackfoot Live 1983 (zuzenean, 1998)

### John Lawtonekin

* The Return (zuzenean, 2001)
* Salisbury Live (zuzenean, 2001)

### John Wettonekin

* More Than Conquerors (live, 2002)
* One Way Or Another (live, 2002)

### Ken Hensley & Live Firerekin

* Faster (2011)
* Live Fire LIVE (zuzenean, June 2013)
* Trouble (2013)
* Live In Russia (2019)

## Kanpo estekak

* Datuak: Q438542
* Multimedia: Ken Hensley / Q438542
# Ken Hisatomi

Ken Hisatomi (japonieraz: 久富 賢, 1990eko irailaren 29a - ) Japoniako futbolaria da.
Hainbat futbol taldetan jokatu du, esaterako Fujieda MYFC eta Blaublitz Akita.

## Kanpo estekak

* (Japonieraz) J.League Data Site
* Datuak: Q6387797
* Multimedia: Ken Hisatomi / Q6387797
# Ken Burns efektu

Ken Burns efektua bideo-edizio teknika bat da, jatorriz finkoa den irudi batetik abiatuta, panoramika edo zoom mugimendu geldoak eginez animazio bat sortzean datzana. Efektua Ken Burns dokumentalista amerikarraren izena hartu du, bere aurretik erabiltzen bazen ere, sarri erabili zituelako AEBetako gerla zibilaren gaineko dokumentaletan.
Teknika hau gehien bat erabiltzen da bideo materialik ez dagoenean argazkien bidez animazioa sortzeko. Korritze panoramikoak edo urruntze-hurbiltzeek mugimendu sentsazioa sortzen dute eta ikuslearen arreta mantentzen dute.

## Kanpo estekak

* Datuak: Q3048947
# Ken Forssi

Keneth Raymond Forssi (Cleveland, 1943ko martxoaren 30a - Tallahassee, 1998ko urtarrilaren 5a) estatubatuar musikaria izan zen, Love taldeko kide eta baxu-jotzailea. Taldea utzi ondoren, Florida kokatu zen.

## Diskografia
### Love-rekin

* 1966 - Love
* 1967 - Forever Changes
* 1967 - Da Capo
* 2003 - The Forever Changes Live Concert (2003ko urtarrilaren 15ean grabatua)
* Datuak: Q3195223
* Multimedia: Ken Forssi / Q3195223
# Ken Fujita

Ken Fujita (japonieraz: 藤田 健, 1979ko abuztuaren 27a - ) Japoniako futbolari ohia da.
Hainbat futbol taldetan jokatu du, esaterako Júbilo Iwata eta Ventforet Kofu.

## Kanpo estekak

* (Japonieraz) J.League Data Site
* Datuak: Q3078646
* Multimedia: Ken Fujita / Q3078646
# Kontrol eta instrumentazio ingeniaritza

Kontrol eta instrumentazio ingeniaritzan kontrol teoria erabiltzen da joera aurresangarria dituzten sistemak diseinatu eta bere portaera kontrolatzeko. Prozesu ingeniaritzaren eta ingeniaritza elektrikoaren arteko puntu batean koka daiteke.

## DEFINIZIOA

Praktikan sentsoreak erabiltzen dira aldagai jakin baten unean-uneko portaera neurtzeko (output, ingelesez), eta neurri horiek hasierako balioarekin (input, ingelesez) konparatzen dira. Konparaketa horren bidez, hasierako aldagaiean eragina duten faktore batzuk aldatuz, neurtutako balioa eta helburua den balioa berdintzea da helburua.
Aparatu bat gizakiaren zuzenketarik gabe funtzionatzeko egina badago kontrol automatikoko deritzo. Kontrol automatiko hau konplexutasun ezberdineko eredu matematikoak erabiliz egiten da. Industria mailan, PLC izeneko automatak erabiltzen dira eredu matematiko horiek lantzeko.

## APLIKAZIOAK

Aplikazio ugari ditu, hegazkinetako pilotu automatikoa ezagunenetakoa delarik, baina gaur egungo industriak kontrol ingeniaritzaren duen menpekotasunak ematen dio duen garrantzia ingeniaritzaren arlo honi. Prozesu industrial moderno guztiek erabiltzen dute kontrol sistema automatikoren bat, zeinak ekoizpen-prozesuaren diseinuan hasieratik hartzen baitira kontuan. Kontrol sistema automatikoek guztiz aldatu dute Ingeniaritza kimikoa eta prozesu ingeniaritza, baina baita ingeniaritza elektrikoa ere.

## Kanpo estekak

* Datuak: Q12261595